Author: administrator
Last saved by: viktoria.radvanska
Company: Abyss

Predkladacia správa

V súvislosti s nadobudnutím účinnosti ústavného zákona č. 397/2004 o spolupráci Národnej rady Slovenskej republiky a vlády Slovenskej republiky v záležitostiach Európskej únie a v súvislosti s prípravou novely zákona o rokovacom poriadku Národnej rady SR bol dňa 24. novembra 2004 vládou prijatý dokument „Monitoring vývoja stanovísk SR k návrhom právnych aktov Európskej únie“. Uznesenie k tomuto dokumentu v bode č. B.1 ukladá podpredsedovi vlády pre európsku integráciu, ľudské práva a menšiny informovať vládu SR a parlament SR o vývoji stanovísk SR k návrhom právnych aktov Európskej únie. 
 
Na základe novelizácie zákona č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov prešla pôsobnosť Úradu vlády SR v oblasti koordinácie realizácie politík Európskej únie, podľa doterajších všeobecne záväzných právnych predpisov na Ministerstvo zahraničných vecí Slovenskej republiky.
 
V tejto súvislosti materiál svojim uznesením v bode A.1. mení uznesenie vlády SR č. 1135 z 24. novembra 2004 bod B.1. takto: Povinnosť informovať vládu a parlament o materiáli Monitoring vývoja stanovísk Slovenskej republiky k návrhom právnych aktov Európskej únie z podpredsedu vlády pre európsku integráciu, ľudské práva a menšiny na ministra zahraničných vecí SR.
 
Aktuálny „Monitoring vývoja stanovísk SR k návrhom právnych aktov Európskej únie“ predkladá minister zahraničných vecí SR na základe uznesenia vlády SR č. 1135/2004 a uznesenia vlády č. 979/2007. 
 
Monitoring bude po schválení vládou SR predložený na informáciu Národnej rade Slovenskej republiky a Výboru Národnej rady Slovenskej republiky pre európske záležitosti. 
 
Materiál bol vypracovaný na základe podkladov jednotlivých rezortov. 
 
Materiál nemá vplyv na zamestnanosť, ani na životné prostredie, ani na podnikateľské prostredie. Z tohto dôvodu sa ani nevyhotovuje doložka finančných, ekonomických, environmentálnych vplyvov a vplyvov na zamestnanosť a podnikateľské prostredie.